CELEX: C2005/093/10
Language: el
Date: 2005-04-16 00:00:00
Title: Υπόθεση C-19/05: Προσφυγή της Επιτροπής των Ευρωπαϊκών Κοινοτήτων κατά του Βασιλείου της Δανίας που ασκήθηκε στις 20 Ιανουαρίου 2005

16.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 93/5
            
         Προσφυγή της Επιτροπής των Ευρωπαϊκών Κοινοτήτων κατά του Βασιλείου της Δανίας που ασκήθηκε στις 20 Ιανουαρίου 2005
   (Υπόθεση C-19/05)
   (2005/C 93/10)
   Γλώσσα διαδικασίας: η δανική
   Η Επιτροπή των Ευρωπαϊκών Κοινοτήτων, εκπροσωπούμενη από τους N. B. Rasmussen και G. Wilms, με αντίκλητο στο Λουξεμβούργο, άσκησε ενώπιον του Δικαστηρίου των Ευρωπαϊκών Κοινοτήτων στις 20 Ιανουαρίου 2005 (τηλεομοιοτυπία 14.01) προσφυγή κατά του Βασιλείου της Δανίας.
   Η Επιτροπή ζητεί από το Δικαστήριο:
   
               —
            
            
               να αναγνωρίσει ότι το Βασίλειο της Δανίας, μη καταβάλλοντας στην Επιτροπή ποσό 18 687 475 DKK ως ιδίους πόρους με τόκους υπερημερίας από τις 27 Ιουλίου 2000, παρέβη τις υποχρεώσεις που υπέχει από το κοινοτικό δίκαιο, ιδίως δε από το άρθρο 10 της Συνθήκης ΕΚ, καθώς και από τα άρθρα 2 και 8 της αποφάσεως 94/728/ΕΚ, Ευρατόμ (1) του Συμβουλίου, της 31ης Οκτωβρίου 1994, για το σύστημα των ιδίων πόρων των Ευρωπαϊκών Κοινοτήτων·
            
         
               —
            
            
               να καταδικάσει το Βασίλειο της Δανίας στα δικαστικά έξοδα.
            
         Λόγοι προσφυγής και κύρια επιχειρήματα:
   Το αναφερόμενο στο αίτημα ποσό συνίσταται στους δασμούς που οι δανικές τελωνειακές αρχές παρέλειψαν να εισπράξουν από μια επιχείρηση κατά το χρονικό διάστημα 1994-1997 και οι οποίες εσφαλμένως έδωσαν άδεια εισαγωγής ορισμένων εμπορευμάτων με μηδενικό συντελεστή. Η άδεια δόθηκε ως αφορώσα εμπορεύματα προοριζόμενα για ενσωμάτωση σε πλοία, λέμβους ή σκάφη, ή για τον εξοπλισμό ή τον καταρτισμό τους, σύμφωνα με τον κανονισμό (ΕΟΚ) 2658/87 (2) του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο, παράρτημα 1, τμήμα II. Τα εμπορεύματα εντούτοις προορίζονταν για την κατασκευή εμπορευματοκιβωτίων και δεν μπορούσαν, όπως αναγνώρισαν αργότερα και οι δανικές αρχές, να εμπίπτουν στην προπαρατεθείσα διάταξη.
   Οι δανικές αρχές παρανόμως παρέλειψαν να θέσουν το εν λόγω ποσό στη διάθεση της Επιτροπής ως ιδίους πόρους. Οι προβαλλόμενοι εν προκειμένω ισχυρισμοί είναι αντίστοιχοι προς τους ισχυρισμούς που προέβαλε η Επιτροπή με την προσφυγή της κατά της Δανίας στην υπόθεση C-392/02 (3).
   
      (1)  EΕ L 293 της 12.11.1994, σ. 9.
   
      (2)  EΕ L 256 της 7.9.1987, σ. 1.
   
      (3)  EΕ C 31 της 8.2.2003, σ. 4.